**Obvestilo Volilne komisije v zvezi z 29. redno sejo**

Pozdravljeni!

Ogromno dela v zadnjih tednih pred izvedbo in za samo izvedbo rednih volitev v ŠZ in UO ŠOVZ ŠOU v Ljubljani je očitno pustilo posledice na mojem zdravju.

Zaradi izredno slabega počutja in povišane telesne temperature sporočam, da preklicujem 29. redno sejo VK, sklicano za četrtek, 20. 10. 2016 ob 12.00 in jo prestavljam na **petek, 21. 10. 2016 ob 14.00**, saj mi trenutno zdravstveno stanje onemogoča vodenje seje sekundarnega štetja rednih volitev v ŠZ in UO ŠOVZ 2016-2018. Glede na dejstvo, da bo seja potekala dlje časa in s tem prinesla določen dodaten napor, menim, da je smotrno prestaviti sejo na zgoraj navedeni datum, 21. 10. 2016. To je namreč edini način, da lahko v konkretnem primeru zagotovim nemoten potek seje, na kateri se bo izvedlo sekundarno štetje glasov za redne volitve v ŠZ in UO ŠOVZ ŠOU v Ljubljani.

Ob navedenem vas prosim za razumevanje.

Sejo Volilne komisije ŠOU v Ljubljani bom izpeljala v roku, ki je predviden po 3. členu Poslovnika Volilne komisije ŠOU v Ljubljani in 62. člena Volilnega pravilnika ŠOU v Ljubljani.

Vnaprej se zahvaljujem za odgovor oz. potrditev in vas lepo pozdravljam,

Branka Lučić,

predsednica Volilne komisije ŠOU v Ljubljani

V Ljubljani, 20. 10. 2016